Die ouditeur-generaal (OG) het bevind dat die Suid-Afrikaanse Inkomstediens (SAID) in 2017 die Inkomstebelastingwet oortree het deur nakomingsyfers in openbare dokumente te oordryf.
Adv. Carol Steinberg, die getuienisleier, het na ’n vertroulike beëdigde verklaring verwys toe dr. Thabelo Malovhele, wat tot 2015 die SAID se uitvoerende hoof vir belasting-, doeane-, risiko- en nakomingsontleding was, getuig het. Die verklaring wys uit wie in die SAID verantwoordelik was vir die syfers wat te hoog aangegee is.
“Die aanwysers is dat die SAID die nakomingsyfers in sy dokumente oordryf het. Daar is wetlike vereistes oor hoe om nakoming te meet, en hulle is oortree,” sê Steinberg.
Hy was voorheen die hoof van die SAID se eenheid vir nakoming en strategiese navorsing wat verantwoordelik was vir die meting van die inkomstedienste se nakomingsyfers volgens die Inkomstebelastingwet.